
Parlamentul  României

Camera  Deputaţilor

Comisia pentru industrii si servicii

Bucureşti, 24.11.2010









                           Nr.23/291/2010

AVIZ

asupra proiectului de Lege pentru aprobarea Ordonanţei de urgenţă a Guvernului nr.54/2010 privind unele măsuri pentru combaterea evaziunii fiscale



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru buget, finanţe şi bănci şi Comisiei juridice, de disciplină şi imunităţi, cu proiectul de Lege pentru aprobarea Ordonanţei de urgenţă a Guvernului nr.54/2010 privind unele măsuri pentru combaterea evaziunii fiscale, transmis cu adresa nr. P.L.x 592 din 9 noiembrie 2010, înregistrat sub nr.23/291 din 11.11.2010.

Senatul, în calitate de primă Cameră sesizată, a adoptat proiectul de lege în forma iniţială, în condiţiile articolului 115 alineatul (5) teza a III-a din Constituţia României, republicată.



Consiliul Legislativ, cu adresa nr.686 din 02.06.2010, a avizat favorabil proiectul de ordonanţă de urgenţă cu unele observaţii şi propuneri.



Consiliul Economie şi Sociale, cu adresa nr.1414 din 21.06.2010, a avizat favorabil proiectul de act normativ.



Proiectul de lege are ca obiect de reglementare luarea unor măsuri imediate pentru preîntâmpinarea şi limitarea evaziunii fiscale în anumite domenii de activitate.



Examinarea proiectului de lege a avut loc în şedinţa comisiei din data de 24 noiembrie 2010. 



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege în forma adoptată de Senat.
În raport cu obiectul său de reglementare, proiectul de lege se încadrează în categoria legilor ordinare.



În conformitate cu prevederile Constituţiei României şi Regulamentului Camerei Deputaţilor, republicat, la acest proiect de lege Camera Deputaţilor este Cameră decizională.

